MLDataScientist/Wikipedia-uzbek-2024-05-01 huggingface dataset:
Krasnodar (futbol klubi)

Krasnodar futbol klubi () – Rossiyaning Krasnodar shahri jamoasi. Rossiya Premyer-Ligasi ishtirokchisi. Klub 2008-yilning 22-fevralida tashkil etilgan. 2013/2014-yilgi mavsumda, „Krasnodar“ Premyer-Ligada 5-oʻrinni egalladi.

Tarixi 
Krasnodar futbol klubiga 2008-yilda asos solingan. Ushbu jamoani tashkil etishda, asosan Sergey Nikolayevich Galitskiy muhim rol oʻynagan. Oʻsha yilning fevral oyida klub PFL litsenziyasini qoʻlga kiritdi va ikkinchi divizionda oʻynash huquqini oldi. Birinchi rasmiy uchrashuv 2008-yilning 12-aprelida Taganrogning „Torpedo“ klubi bilan boʻlib oʻtdi. Ushbu uchrashuv 0:0 hisobida yakuniga yetdi. 2009-yili, „Krasnodar“ Rossiya birinchi divizionida oʻynash huquqiga ega boʻldi va debyut mavsumda 10-oʻrinni egalladi.

2011/2012-yilgi mavsumda, „Krasnodar“ oʻz tarixida ilk bor Rossiya Premyer-Ligasiga chiqdi va debyut mavsumda 9-oʻrinni qoʻlga kiritdi, oʻsha mavsumda jamoaning eng yaxshi toʻpurari 14 ta gol bilan Armanistonlik Yura Movsisyan boʻldi. 2012/2013-yilgi mavsumda esa, klub oʻninchi oʻrinni egalladi. 2013/2014-yilgi mavsumda, „Krasnodar“ Rossiya Kubogi finaligacha yetib keldi va finalda „Rostov“ klubiga imkoniyatni boy berib kumush medalni qoʻlga kiritdi. Premyer-Ligada esa, oʻsha mavsum beshinchi oʻrinni egalladi.

Yutuqlari 
 Rossiya Kubogi finalchisi (1): 2014

Asosiy tarkib

Bosh murabbiylar

Manbalar 
 „Krasnodar“ futbol klubi rasmiy sayti
Rossiya futbol klublari
Futbol boʻyicha 2014-yilgi Oʻzbekiston Superkubogi

Futbol boʻyicha 2014-yilgi Oʻzbekiston Super kubogi Oʻzbekiston Professional Futbol Ligasi — Super kubogining 2-musobaqasi hisoblanadi. Bu musobaqada 5-mart kuni Toshkentda futbol boʻyicha Oʻzbekiston Superkubogi 2014 boʻlib oʻtdi. Bu ikkinchi sovrin uchun oʻtkazilayotgan uchrashuv edi. Uchrashuvda 2013-yilgi Oʻzbekiston chempioni va kubogi sohibi Toshkentning „Bunyodkor“ jamoasi va Oʻzbekiston chempionatining ikkinchi sovrindori Toshkentning „Lokomotiv“ jamoalari toʻqnash kelishdi. Uchrashuvda „Bunyodkor“ gʻolib boʻldi.

Oʻyin hisoboti

Manbalar

Havolalar 

 Oʻzbekiston ligasi

 PFL.uz : Turnir va natijalar

 Futbol yoʻlida oʻyin

Oʻzbekiston Superkubogi
Vikilugʻat

Vikilugʻat  (viki va lugʻat soʻzlarining birikmasi) () — koʻp tilli, barcha tildagi barcha soʻzni oʻz ichiga olgan lugʻat tuzish maqsadida yaratilgan loyiha. Hozirda Vikilugʻatning 171 tildagi boʻlimi mavjud. Vikipediya singari Vikilugʻat ham Vikimedia Jamgʻarmasining loyihasi boʻlib, koʻngillilar tomonidan yaratiladi. Vikilugʻatda har qanday odam yangi sahifa yarata oladi, borlarini tahrir qila oladi.

Vikilugʻatda tipografik cheklovlar yoʻq. Shuning uchun lugʻatning aksar boʻlimlarida soʻzning izohi bilan birga uning boshqa tillarga tarjimasi, maxsus lugʻatlarda beriladigan qoʻshimcha maʼlumotlar bor.

Oʻzbekcha Vikilugʻat 
Oʻzbekcha Vikilugʻatga 2005-yil asos solingan. 2014-yilgacha oʻzbekcha boʻlim juda sust rivojlandi. Oʻsha yili bot yordamida oʻzbekcha lugʻatlardagi izohlar qoʻshildi. Xususan, Vikilugʻatga Oʻzbek tilining izohli lugʻatida berilgan 80 000 dan oshiq soʻz qoʻshildi. 2015-yil Oʻzbekcha Vikilugʻat bosh sahifasi tubdan oʻzgartirildi. 

Hozirda Vikilugʻatning oʻzbekcha boʻlimida 150 dan oshiq tildan olingan soʻzga 113 807 ta oʻzbekcha izoh bor. Ayni damda Oʻzbekcha Vikilugʻatda administrator yoʻq.

Havolalar 

 Vikilugʻatlarning toʻliq roʻyxati
 Oʻzbekcha Vikilugʻat

Koʻp tilli saytlar
MediaWiki vebsaytlari
Onlayn lugʻatlar
Taʼlim saytlari
Vikimedia loyihalari
Colo-Colo

Colo-Colo ()  Chili poytaxti Santyagodagi sport klubidir.

Havolalar 
 CSD Colo-Colo 
  Colo-Colo 

Futbol klublari
Chili futbol klublari
Santyago
Futbol boʻyicha 2015-yilgi Oʻzbekiston Birinchi ligasi

Oʻzbekiston Birinchi Ligasi — futbol boʻyicha Oʻzbekiston Birinchi Ligasining 23-chi mavsumi. Turnirda Jamoalar Sharq va Gʻarb mintaqasiga boʻlinip jaʼmi 24 ta jamoʻa qatnachadi.
      
Dastlabki bosqichda klublar hududlar boʻyicha 2 guruhga boʻlingan — „Sharq“ va „Gʻarbiy“. Har bir guruhdan 8 ta eng yaxshi jamoa Final — Ikkinchi bosqichiga chiqdi va Oliy ligaga 2 ta yoʻllanma uchun kurash olib borishdi. Yakuniy bosqichda dastlabki bosqichdagi klublar oʻyinlari natijalari hisobga olindi.

Mavsum yakunida Toshkentning  „Obod“ jamoasi Oliy ligaga yagona yoʻllanmani qoʻlga kiritdi.

Jamoalar va stadionlar 

 Turnirda "Istiqlol" (Toshkent), "Gʻallakor-Avtomobilchi" (Gʻallorol) va NGPI (Nukus) jamoalari turli sabablarga koʻra musobaqada ishtirok etishdan bosh tortdi.

Musobaqa formati 
Liga ikkita mintaqaviy guruhdan iborat: „Sharq“ va „Gʻarbiy“ konferensiya. Mavsum ikki bosqichdan iborat. Birinchi bosqich muntazam uy-safar taqvimidan iborat: har bir jamoa boshqa jamoalar bilan ikki marta oʻynaydi. Har bir zonadan birinchi bosqichning eng yaxshi sakkizta jamoasi bitta turnirda birlashtirilib, chempionlik uchun kurash olib boradi. Birinchi bosqichdan soʻng har bir zonaning quyi toʻrtta jamoasi birinchi ligada qolish uchun quyi liga oʻyinlari oʻtkazadi.

2015-yilning 18-fevralida 2015-yilgi mavsumga qur’a tashlash marosimi boʻlib oʻtdi. Birinchi ligaga „Yozyovon“ FK, „Sementchi Quvasoy“ qoʻshildi. Har bir mintaqaviy zonalar 10 tadan jamoadan iborat. „Gʻarbiy“ zonada Toshkentning „Obod“, "Istiqlol " va „Lokomotiv“ jamoalari toʻp suradi.

Birinchi bosqich

Sharqiy zona

Gʻarbiy zona

Birinchi bosqich umumiy turnir jadvali 
Eslatma: Ikkinchi bosqich yakunida gʻarb va sharq mintaqasi jamoalari dastlabki 8 oʻrindagi jamoalarning oʻzaro uchrashuvlarda qayd etgan natijalariga koʻra (quyi oʻrindagi 4 jamoalar bilan oʻtkazilgan natijalar turnir reglamentiga koʻra ikkinchi bosqichda hisoblanmaydi) ikkinchi bosqichga tartiblandi.

Ikkinchi bosqich 
Eslatma: Yakuniy bosqichga qurʼa tashlash yoʻli orqali raqiblar tanlab olindi va dastlabki bosqichdagi eng yaxshi natija ikki mintaqadan qayd etgan 16 jamoaning oʻzaro natijalari olindi.

Oʻyin natijalari

Ikkinchi bosqich natijalari

Yakuniy jadval

Chempionat bosqichi 
Yakuniy turnir jadvali Soʻnggi tur oʻyinlari 2015-yilning 7-noyabrida boʻlib oʻtgan.

Oxirgi yangilangan: 7-noyabr 2015 yil

Manba: Soccerway

Pley-off 
Birinchi liganing 2-klubi va Oliy liganing 15-klubi oʻrtasida Oliy liga yoʻllanmasi uchun oʻtish oʻyini boʻlib oʻtdi.

Mavsum statistikasi

Eng yaxshi toʻpurarlar

Yana qarang 

 Futbol boʻyicha 2015-yilgi Oʻzbekiston Oliy ligasi
 Futbol boʻyicha 2015-yilgi Oʻzbekiston Kubogi
 Futbol boʻyicha 2015-yilgi Oʻzbekiston Ikkinchi ligasi

Manbalar

Havolalar 
 Oʻzbekiston 2015 2015 2015/22-iyun

Oʻzbekiston Pro ligasi
Agava (oʻsimlik)

Agava (Agave) — chuchmomadoshlar oilasiga mansub koʻp yillik oʻsimliklar turkumi. Vatani — Oʻrta va Janubiy Amerika. 300 dan ortik, turi Meksika va unga yondosh ulkalarda yovvoyi holda oʻsadi. Yevropa va Osiyoda (xususan, Oʻrta Osiyo, Qrim va Kavkazda) ham ekiladi. Poyasi qisqa, quyi qismida uzun va qalin (sukkulent) yopirma barglar joylashgan. A. monokarp oʻsimlik, yaʼni butun hayoti davomida faqat bir marta (6 — 15 yilda, oranjereyalarda esa 20 — 30 yildan keyin) gullab, uzun (12m gacha) genera-tiv poya chiqaradi, unda 17 mingga qadar gul boʻladi. Gullari urugʻlab boʻlgandan soʻng A. quriydi. A. asosan manzarali oʻsimlik sifatida ekiladi.

Manbalar 

Shimoliy Amerika florasi
Uy o‘simliklari
Dorivor oʻsimliklar
Kseromorfizm
Izlama (albom)

„Izlama“ — oʻzbek qoʻshiqchisi Rayhonning 2015-yil chiqqan oʻn uchinchi albomi.

Manbalar 

Rayhon albomlari
2015-yil albomlari
Dardoq

Dardoq () - Oʻzbekiston Andijon viloyati Q'orgontepa tumanidagi 2012-yildan shaharcha hisoblanadi. 1898 -yildan qishloq hisoblangan. Aholisi 26 055 kishi (2015-yil). Aholisining Qirgʻizlar - 60%, oʻzbeklar - 20%, Chiroq-Qangli(qabila) - 12%, Tatarlar - 2%, Boshqordlar 5% va 1% boshqa millatlar.

Manbalar

Taniqli shaxslar 
 Turdiyev Qoʻchqor Ahmedovich - Ikkinchi jahon urushi qatnashchisi. 1941-yildan frontda. Jan.Gʻarbiy front 38armiyaning 47togʻoʻqchi diviziyasida xizmat qilgan.

Oʻzbekiston:Shaharchalar
Qoʻrgʻontepa tumanidagi shahar tipidagi aholi punktlari
Misrning yangi poytaxti

Misrning yangi poytaxti – borasidagi katta proektni, 2015-yilning 13-mart kuni Misrning qurilish vaziri Mustafo Madbuli, Misrning iqtisodiy rivojlanishi boʻyicha konferensiyada eʼlon qildi.

Yangi shahar-poytaxt, Misrning hozirgi poytaxti Qohiraning shahrqiy qismida, ikkinchi okrug yoʻlining rivojlanmagan qismida barpo etilishi rejalashtirilgan. Yangi shahar Qohiradan farqli oʻlaroq Suvaysh kanaliga yaqinroq joylashgan boʻladi. Reja boʻyicha, hozircha nomsiz yangi shahar-poytaxt Misrning yirik maʼmuriy va iqtisodiy poytaxtiga aylanadi. Shuningdek, yangi shaharda barcha davlat organlarining bosh binolari, yirik kompaniya va korporatsiyalar ofislari joylashadi, Maydoni 700 km² boʻlishi rejalashtirilayotgan shaharda qariyb besh million kishi istiqomat qilishi koʻzda tutilgan.

Yangi shaharda, dunyodagi eng yirik park – AQSHning Kaliforniya shtatidagi „Disneylend“dan toʻrt baravar yirik park boʻlishi rejalashtirilgan. Qariyb 90 km² maydonda esa, „quyosh fermalari“, yaʼni quyosh nuridan elektrostansiyalarga energiya yetkazib beradigan majmua quriladi. Yangi shaharda yangi xalqaro aeroport qurilishi ham koʻzda tutilgan.

Manbalar
Oʻzbekiston — Ruminiya munosabatlari

Oʻzbekiston — Ruminiya munosabatlari — 1994-yil Oʻzbekiston Respublikasi bilan Ruminiya oʻrtasida "Savdo iqtisodiy hamkorlik toʻgʻrisida" imzolangan bitim va Oʻzbekiston Respublikasi Prezidenti Islom Karimovning 1996-yil Ruminiyaga qilgan rasmiy tashrifi vaqtida imzolangan ikki tomonlama hujjatlar ikki davlat oʻrtasidagi iqtisodiy va ilmiytexnikaviy hamkorlik uchun huquqiy asos yaratdi. Oʻzbekiston R.ga paxta tolasi, gazlama, kalava ip va turli xizmatlar eksport kiladi. Ruminiya esa plastmassa va undan tayyorlangan mahsulotlar, moy va oʻsimlik yogʻi, doridarmonlar yuboradi. Endilikda mamlakatlarimiz oʻrtasida paxtani qayta ishlash, toʻqimachilik, sanoat mahsulotlari ishlab chiqarish, qishloq xoʻjaligi xom ashyosini qayta ishlash, neft va gaz sanoati sohalarida hamkorlik yoʻlga qoʻyilgan. Oʻzbekiston Respublikasi Tashqi iqtisodiy faoliyat milliy banki R.ning bir qancha yetakchi banklari bilan sheriklik munosabatlari oʻrnatgan. "Oʻzbekneftgaz" milliy xolding kompaniyasi uskunalar yetkazib berish haqida Ruminiya kompaniyalari bilan bitimlar tuzgan. Ruminiya sarmoyasi ishtirokidagi spirtli ichimliklar ishlab chiqaradigan "Afsar Kompani" qoʻshma korxonasi barpo etilgan. Oʻzbekiston — P. hukumatlararo iqgisodiy kengashi samarali faoliyat koʻrsatmoqda. 2002-yil yakuniga koʻra, ikki mamlakat oʻrtasidagi tovar aylanmasi 5,4 mln. AQSH dollarini tashkil qildi. Har ikki davlatning TRASEKA transport yoʻlagini barpo etish dasturi doirasidagi hamkorligi muhimdir. Ruminiya Prezidenti Ion Iliyeskuning 2003-yil aprelda Oʻzbekistonga tashrifi chogʻida turizm sohasida hamkorlik qilish haqida hamda ikkala mamlakatning diplomatik va xizmat pasportlari boʻlgan fuqarolariga vizalarni bekor qilish toʻgʻrisida konsullik konvensiyasi kabi yangi hujjatlar imzolandi. Oʻzbekiston Respublikasi bilan Ruminiya BMT, Yevropa Xavfsizlik va hamkorlik tashkiloti, NATO kabi tashkilotlar doirasida xalqaro terrorizm, diniy ekstremizm, uyushgan jinoyatchilik, qurolyarogʻ va narkotik moddalar kontrabandasi, milliy, mintaqaviy xavfsizlikka taxlika soladigan boshqa xavfxatarlarga qarshi birgalikda kurashish haqida kelishib olgan.

Manbalar
Oʻzbekiston — Vyetnam munosabatlari

Oʻzbekiston — Vyetnam munosabatlari — VSR tashqi ishlar vazirining 1994-yil fevralda OʻzRga tashrifi chogʻida imzolangan „Savdo-iqtisodiy hamkorlik toʻgʻrisidagi bitim“ va Oʻzaro maslahatlashuvlar haqidagi bayonnoma iqtisodiy munosabatlarni rivojlantirishga imkon yaratdi. OʻzR Prezidenti I. A. Karimovning 1996-yil mart oyida VSR ga rasmiy tashrifi ikki mamlakatning oʻzaro munosabatlarida yangi bosqich boʻldi. Tashrif yakunida „Oʻzbekiston Respublikasi bilan Vyetnam Sotsialistax Respublikasi oʻrtasidagi davlatlararo munosabatlarning asoslari va hamkorlik toʻgʻrisida shartnoma“, „Investitsiyalarni oʻzaro ragʻbatlantirish va himoya qilish toʻgʻrisida“, „Savdo-iqtisodiy va fan-texnika hamkorligi boʻyicha Oʻzbekiston — Vetnam hukumatlararo komissiyasini tuzish haqida“gi kelishuvlar va b. hujjatlar imzolandi. OʻzR Tashqi iqtisodiy faoliyat milliy banki bilan Vyetnam tashqi savdo banki hamkorlik toʻgʻrisida shartnoma imzoladilar.

Oʻzbekistonning VSR bilan tovar aylanmasi 1996-yilda 4,4 mln. AQSh dollarini tashkil qildi. Oʻzbekiston Vyetnamga pilla, yogʻ va moy, elektr asbob-uskunalari yuboradi va undan choy hamda turli xizmatlar oladi. OʻzR Tashqi iqtisodiy aloqalar vazirligida „Dongshon“ va „Oʻz-Hishako-Interneyshnl“ qoʻshma korxonalari tashqi iktisodiy faoliyat qatnashchisi sifatida roʻyxatga olingan. Ular toʻqimachilik mahsulotlarini ishlab chiqaradi, savdo-vositachilik amaliyoti, shuningdek pilla va ipak chiqitlarini xarid qilish bilan shugʻullanadi.

Vir necha yillar davomida Oʻzbekistonda Vyetnam uchun mutaxassislar tayyorlangan. Mutaxassislar asosan energetika, qurilish, avtomatika va hisoblash texnikasi, gidrogeol., injenerlik geol.si, tibbiyot, yurisprudensiya, sharqshunoslik, qishloq xoʻjaligi va melioratsiya kabi sohalar boʻyicha tayyorlangan. 1995-yil 22-dekabrda „Oʻzbekistan — Vyetnam“ doʻstlik jamiyati tuzilgan.

Manbalar
Oʻzbekiston — Iordaniya munosabatlari

Oʻzbekiston — Iordaniya munosabatlari — Oʻzbekiston Respublikasi bilan Iordaniya oʻrtasida diplomatiya munosabatlari oʻrnatilgach, siyosiy, iqtisodiy, madaniy hamkorlik rivojlana boshladi. 1993-yil fevralda Iordaniya shahzodasining Oʻzbekistonga tashrifi va 1996-yilda Oʻzbekiston Respublikasining Tashqi ishlar va Tashqi iqtisodiy aloqalar vazirliklari delegatsiyalarining Iordaniya ga rasmiy tashrifi chogʻida savdo va iqtisodiy hamkorlik, samolyotlar qatnovi toʻgʻrisidagi bitimlar imzolandi. 1994-yildan ikki mamlakat oʻrtasida savdo-sotiq aloqalari boshlandi. 2000-yilda Oʻzbekiston Respublikasi bilan Iordaniya oʻrtasidagi tovar aylanmasi 13,7 ming AQSh dollarini tashkil qildi. Iordaniyadan Oʻzbekistonga yogʻ va moy, qandshakar, kakao, qandolat va sabzavot mahsulotlari, qora va rangli metallar va ulardan tayyorlangan buyumlar, optika asboblari, mebel va boshqalar keltiriladi. Oʻzbekiston tomoni turli xizmatlar koʻrsatadi. Oʻzbekiston Respublikasida Iordaniya sarmoyadorlari ishtirokidagi 14 korxona faoliyat koʻrsatayotir, shundan 6 tasi qoʻshma korxona, 8 tasi 100 % iordan investitsiyasi boʻlgan korxonadir. Iordaniyaning „Global Biznes“ kompaniyasi Oʻzbekiston Respublikasida oʻz vakolatxonasini ochgan va ilgʻor texnologiyalar marketingi, savdo-sotiq hamda maslahat xizmati koʻrsatish bilan shugʻullanadi. 1996-yilda Toshkentda Iordaniya maqsulotlari koʻrgazmasi oʻtkazildi. Unda Iordaniya ning koʻpgina shirkatlari va ishbilarmonlari qatnashdi.

Toshkent oliy maktablarida oʻnlab iordan talabalari oʻqimoqda. Podshohlikning koʻpgina fuqarolari Oʻzbekiston Respublikasida fan nomzodi dissertatsiyasini yoqlab ketgan.

Manbalar
Oʻzbekiston — Kanada munosabatlari

Oʻzbekiston — Kanada munosabatlari — Ikki mamlakat oʻrtasida savdo-iqtisodiy munosabatlar 1996-yildan bir muncha osha boshladi. 1998-yilda Oʻzbekistonning Kanadaga eksporti xizmat koʻrsa-tish, qora metall va undan yasalgan buyumlarni yuborishdan iborat boʻldi. Oʻzbekiston Kanadadan elektr asbob-uskunalari, plastmassa, oyna, poligrafiya sanoati mahsulotlari, sut, goʻsht va baliq mahsulotlari sotib oldi. 1999-yil yakuni boʻyicha mamlakatlar oʻrtasidagi tovar aylanma 15,68 mln. AQSH dollarini tashkil etdi. Oʻzbekistondan Kanadaga eksport keskin oʻsib, ijobiy saldo 6,77 mln. AQSH dollariga yetdi. 1999-yil 17 iyunda ikkala mamlakat hukumatlari oʻrtasida ikkiyoqlama soliq solinishiga yoʻl qoʻymaslik hamda daromad va sarmoya soligʻi toʻlashdan boʻyin tovlashning oldini olish haqida konvensiya imzolandi.

Kanadaning turli kompaniya va notijorat tashkilotlari Oʻzbekistonning mineral xom ashyo va neft-gaz konlarini ishga tushirishda qatnashishga gʻoyat qiziqib qaraydi. Navoiy viloyatidagi Tandir maydonini geologik jihatdan birgalikda oʻrganish toʻgʻrisida 1998-yil oktabrda Oʻzbekiston Geol. va mineral resurslar davlat qoʻmitasi bilan "Xebron Fiord Resourses Ink" kompaniyasi oʻrtasida tuzilgan shartnomada Kanada tomoni salkam 4,5 mln. AQSH dollari sarflashi koʻzda tutilgan. Kompaniya mutaxassislari belgilangan ish dasturini bajarishga kirishdi. Toshkent aviatsiya i.ch. birlashmasi Kanadaning "Pratt end Uitni" kompaniyasi bilan Ilyushin Il-114 samolyotlari uchun PW-127 dvigatellarini yetkazib berish sohasida bevosita hamkorlik qila boshladi. Oʻzbekiston aloka va axborotlashtirish agentligi Kanadaning "Nortel Telekom" kompaniyasi bilan 1993-yildan buyen hamkorlik qilib kelayotir. Keyingi 8 yil mobaynida ushbu kompaniya bilan jami 29 mln. AQSH dollari qiymatiga ega boʻlgan 8 ta shartnoma amalga oshirilib, OʻzbekistonAmerika "Oʻzdunrobita" qoʻshma korxonasi uchun asbob-uskunalar yetkazib berildi.

OʻzR Tashqi iqtisodiy faoliyat milliy banki Kanadaning bir qancha moliya muassasalari bilan aloqa oʻrnatgan. Ikki mamlakat oʻrtasida taʼlim, fan va texnika sohasida, jumladan, bir-birlariga talabalar, aspirantlar, oʻqituvchilar va mutaxassislar yuborish, ularning malakasini oshirish borasida hamkorlik yoʻlga qoʻyilgan. OʻzRda 2000-yil boshlarida Kanadalik sarmoyadorlar ishtirokidagi 13 korxona roʻyxatga olingan.

Manbalar
Oʻzbekiston — Indoneziya munosabatlari

Oʻzbekiston — Indoneziya munosabatlari — Indoneziya Oʻzbekiston Respublikasi suverenitetini tan olib, diplomatiya munosabatlari oʻrnatganidan keyin ikki mamlakat oʻrtasida iqtisodiy hamkorlik, savdosotiq rivojlana boshladi. Oʻzbekiston Respublikasi Prezidenta Islom Karimovning 1992-yil iyunida Indoneziya ga tashrifi davomida ikki mamlakatning oʻzaro munosabatlariga mustahkam asos yaratildi. Tashrif cho-gʻida "Iqtisodiy va texnikaviy hamkorlik toʻgʻrisida bitim", "Oʻzaro munosabatlar haqida qoʻshma axborot", shuningdek, Oʻzbekiston Respublikasi Tashqi iqtisodiy aloqalar vazirligi bilan "PT Prima Ko-meksindo" kompaniyasi oʻrtasida hamkorlik qilish toʻgʻrisyda hujjat im-zolandi. 1995-yilda Indoneziya prezidentining Oʻzbekistonga qilgan tashrifi davomida ikki tomonlama hamkorlik, havo transporti va turizm soqasida bir qator muhim hujjatlarga qoʻl qoʻyildi. Umuman oʻzaro manfaatli hamkorlik qoidalari va yoʻnalishlarini belgilovchi 10 ta hujjat qabul qilingan.

Oʻzbekiston Respublikasi bilan Indoneziya oʻrtasidagi tovar aylanmasi 2000-yilda 361,8 ming AQSH dollarini tashkil etdi. Indoneziya Oʻzbekistondan kalava ip sotib olmoqda va transport sohasidagi xizmatdan foydalanmoqda. Ayni vaqtda I. Oʻzbekistonga elektr asbob-uskunalari, qora metalldan yasalgan buyumlar va baliq mahsuloti sotmoqda.

Indoneziyaning "PT Bakri Kommunikeyshn Korporeyshn" kompaniyasi bilan Oʻzbekiston aloqa va axborotlashtirish agentligi barpo etgan "Oʻztelekominterneyshnl" qoʻshma korxonasi Surxondaryo, Qashqadaryo, Jizzax va Samarkand viloyatlarida oʻz filiallarini ochgan. Bundan tashqari, indo-nez investorlarining sarmoyasi 100% boʻlgan 2 ta korxona tashkil etilgan; "Buztel" va "Bakri Investido" korxonalari uyali telefon stansiyalari qurish va ularni ishlatish hamda say-yohlarga xizmat koʻrsatish, mehmonxona xoʻjaligini yoʻlga qoʻyish bilan shugʻullanadi.

Oʻzbekiston Respublikasi da "PT Tirtamas Komeksindo" va "PT Bakri Kommunikeyshn Korporeyshn" kompaniyalarining vakolatxonalari ishlab turibdi.

Imom Buxoriy masjidi
Indoneziyada Oʻzbekistonning Indoneziyadagi turizm elchisi tashabbusi bilan qurilgan Imom Buxoriy nomidagi masjid ochildi. Masjid Oʻzbekistonning Indoneziyadagi turizm elchisi Eko Shri Margianti tashabbusi bilan qurilgan

masjid Oʻzbekistonda mavjud arxitektura yechimlari asosida barpo etildi. Masjid naqshlari Shohi Zinda ziyoratgohidan andoza olingan boʻlsa, gʻishtlarini terishda Buxorodagi Poyi Kalon masjidiga oʻxshash tarzda yondashilgan. Old tarafida Hastimom masjidida mavjud minoralar kabi ikki minora qad rostlagan.

Manbalar
Oʻzbekiston — Jazoir munosabatlari

Oʻzbekiston — Jazoir munosabatlari — Ikki mamlakatning iqtisodiy hamkorligi va savdo-sotiq aloqalari endigina yoʻlga qoʻyila boshladi. Ikki davlat oʻrtasidagi tovar aylanmasi 2000 yilda 1,3 ming AQSH dollarini tashkil etdi. Oʻzbekiston Respublikasida jazoirlik sarmoyadorlar ishtirokidagi 2 korxona tashkil etilgan. Oʻzbekiston Respublikasi bilan Jazoir oʻrtasida imzolangan "Qishloq xoʻjaligi sohasida hamkorlik qilish toʻgʻrisidagi hujjat"ga qoʻshimcha ravishda savdo-iqtisodiy hamkorlik, investitsiyalarni oʻzaro himoyalash va ragʻbatlantirish, ikkiyoqlama soliq solinishiga yoʻl qoʻymaslik, boj ishi sohasida hamkorlik va oʻzaro yordam haqida bitimlar tayyorlanayotir.

Manbalar
Oʻzbekistan — Gruziya munosabatlari

Oʻzbekiston — Gruziya munosabatlari — Gruziya Respublikasi prezidenti E. A. Shevardnadzening 1995-yil 4-sentabrda Oʻzbekistonga qilgan tashrifi ikki mamlakat oʻrtasidagi savdo-iqtisodiy hamkorlikni kengaytirishga koʻmaklashdi. Tashrif chogʻida bir qancha bitimlar imzolandi. Oʻzbekiston Respublikasi bilan Gruziya Respublikasi oʻrtada erkin savdo-sotiq toʻgʻrisidagi, Investitsiyalarni oʻzaro ragʻbatlantirish va himoyalash haqidagi, Xalqaro avtomobil qatnovi toʻgʻrisidagi bitimlar, Xalqaro avtomobil yuk tashuviga ruxsatnomalar ayirboshlash, berish va ulardan foydalanish tizimini vujudga keltirish toʻgʻrisidagi bayonnoma oʻzaro hamkorlikning meʼyoriy-huquqiy negizini vujudga keltirdi. 1996-yil 27—28-mayda Oʻzbekistonning birinchi prezidenti Islom Karimovning Gruziyaga tashrifi doirasida imzolangan davlatlararo, hukumatlararo va idoralararo bitimlar majmui bu negizni yanada mustahkamladi. Ularning eng muhimlari: Oʻzbekistan bilan Gruziya oʻrtasidagi hamkorlikni kengaytirish va chuqurlashtirish haqidagi Deklaratsiya, Moliya-sanoat guruhlari tuzishning asosiy qoidalari toʻgʻrisidagi bitimdir. Ikki tomonlama hamkorlikni chuqurlashtirish masalalari bilan shugʻullanuvchi qoʻshma Oʻzbekiston-Gruziya komissiyasi tuzildi.

Oʻzbekiston bilan Gruziya oʻrtasidagi tovar aylanmasi 1999-yilga nisbatan 2000-yilda salkam 3 baravar ortdi. 2000-yil Oʻzbekistonning eksportida paxta tolasi, energiya manbalari (neftni qayta ishlash mahsulotlari), oziq-ovqat, temir yoʻl transporti xizmati, kimyoviy mahsulotlar, plastmassalar asosiy oʻrin oldi. Meva va yongʻoq, kofe, choy va shirinliklar, kimyoviy va shtapel tola, qora metallar va ulardan yasalgan buyumlar, mashina va asbob-uskunalar (uchish apparatlari qismlari), temir yoʻl transporti xizmati, doridarmon import qilindi, Oʻzbekiston Respublikasida gurj sarmoyasi ishtirokidagi 7 korxona bor. „Real-KL“ qoʻshma korxonasi chetdan mol keltirish, savdo-vositachilik faoliyati bilan shugʻullanadi. „Argotur“ shoʻʼba korxonasi 100 % xorijiy sarmoya bilan ishlaydi va asosiy faoliyat turi savdo-vositachilik, aviatsiya biletlarini bronlash va sotishdir.

Oʻzbekiston Respublikasida Gruziyaning „Airzena“ kompaniyasi (Gruziya havo yoʻllari), „Trans-Georgia and Company Limited“, „Uzbek-Georgian Trans“ firmalarining vakolatxonalari mavjud. Bu kompaniya va firmalar yoʻlovchi va turli yuklar tashish bilan shugʻullanadi.

Gruziya portlari orqali Oʻzbekiston yuklarini xorijga tashish rivojlanmoqda. 1996-yilda shu yoʻl orqali 100 ming tonna, 1997-yilda 285 ming tonna yuk tashildi. Gruziya orqali oʻtadigan Yevropa — Osiyo transport yoʻlagi — Traseka loyihasida Oʻzbekiston ham ishtirok etgan.

Manbalar